pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกฯ  พลเอก ประวิตร ฯ ขับเคลื่อนธนาคารน้ำใต้ดิน  บรรเทาความรุนแรงภัยแล้ง น้ำท่วมขัง เร่งกระจายแหล่งน้ำขนาดเล็กทุกพื้นที่แก้ปัญหาน้ำอย่างยั่งยืน
วันศุกร์ที่ 17 กรกฎาคม 2563
รองนายกฯ  พลเอก ประวิตร ฯ ขับเคลื่อนธนาคารน้ําใต้ดิน  บรรเทาความรุนแรงภัยแล้ง น้ําท่วมขัง เร่งกระจายแหล่งน้ําขนาดเล็กทุกพื้นที่แก้ปัญหาน้ําอย่างยั่งยืน
รองนายกฯ  พลเอก ประวิตร ฯ ขับเคลื่อนธนาคารน้ําใต้ดิน  บรรเทาความรุนแรงภัยแล้ง น้ําท่วมขัง เร่งกระจายแหล่งน้ําขนาดเล็กทุกพื้นที่แก้ปัญหาน้ําอย่างยั่งยืน
วันนี้ (17 กรกฎาคม 2563) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการขับเคลื่อนแผนแม่บทการบริหารจัดการทรัพยากรน้ํา ครั้งที่ 1/2563 โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) และผู้แทนจากหน่วยงานที่เกี่ยวข้องเข้าร่วมประชุม
รองนายกรัฐมนตรีกล่าวถึงการประชุมในวันนี้ เพื่อรับทราบแผนและโครงการภายใต้แผนแม่บทการบริหารจัดการทรัพยากรน้ํา ด้านการพัฒนาและอนุรักษ์ทรัพยากรน้ํา ให้ครบถ้วน สมบูรณ์ เพื่อขับเคลื่อนให้บรรลุเป้าหมบยตามแผนแม่บทการบริหารจัดการทรัพยากรน้ํา 20 ปี โดยมอบหมายให้กระทรวงมหาดไทย และหน่วยงานที่เกี่ยวข้องเร่งรัดการบริหารจัดการน้ําเพื่อการอุปโภค บริโภค น้ําเพื่อการเกษตร น้ําเพื่อเศรษฐกิจ พร้อมกําชับการบริหารจัดการน้ําใต้ดิน การขุดเจาะน้ําบาดาลโครงการ 1 ตําบล 1 แหล่งกักเก็บน้ํา ให้เป็นแหล่งเก็บน้ําเพื่ออุปโภคบริโภค เพื่อการเกษตรให้ครอบคลุมทุกตําบลทั่วประเทศ โดยรองนายกรัฐมนตรืให้ความสําคัญการใช้จ่ายงบประมาณต้องคุ้มค่า เพราะรัฐบาลได้จัดสรรงบประมาณจํานวนมากในแต่ละปี เพื่อแก้ปัญหาน้ําให้กับประชาชนทั่วประเทศ
โอกาศนี้ ที่ประชุมเห็นชอบในหลักการโครงการจัดหาน้ําต้นทุนและแผนปฏิบัติการ ปี 2563 – 2566 จังหวัดภูเก็ต โดยให้ สทนช. ร่วมกับหน่วยงานที่เกี่ยวข้องเร่งจัดทําแผนการจัดหาแหล่งน้ําและแผนการป้องกันอุทกภัยในพื้นที่เมืองเศรษฐกิจที่สําคัญ เนื่องจากการขยายตัวด้านการท่องเที่ยว และชุมชนเมือง โดยเห็นชอบแผนระยะสั้น 4 โครงการ ได้แก่ 1) โครงการเพิ่มประสิทธิภาพอ่างเก็บน้ําบางเหนียวดํา 2) โครงการระบบสูบผันน้ํา บ้านโคกโตนด-อ่างเก็บน้ําบางเหนียวดํา 3) โครงการบําบัดน้ําเสียมาผลิตน้ําประปา และ 4) โครงการพัฒนาระบบควบคุมบริหารจัดการน้ําพร้อมกันนี้ ที่ประชุมเห็นชอบคําสั่งแต่งตั้งคณะทํางานขับเคลื่อนโครงการธนาคารน้ําใต้ดิน โดยมีรองปลัดกระทรวงมหาดไทย เป็นประธานคณะทํางาน
เพื่อช่วยบรรเทาความรุนแรงภัยแล้ง น้ําท่วมขังให้กระจายไปทั่วทุกภูมิภาคในประเทศ แก้ปัญหาได้อย่างยั่งยืน ปรับประยุกต์ใช้ให้เข้ากับสภาพพื้นที่ได้ ตามเป้าหมายของแผนแม่บทฯ 20 ปี ภายใต้แผนแม่บทยุทธศาสตร์ชาติ การบริหารจัดการน้ํา
ในช่วงท้าย รองนายกรัฐมนตรียั่งสั่งการให้กรมส่งเสริมการปกครองส่วนท้องถิ่นแจ้งองค์ปกครองส่วนท้องถิ่นในแต่ละพื้นที่ดําเนินการเติมน้ําใต้ดินในพื้นที่ที่เหมาะสมทั้งระบบ รวมทั้งให้ทุกหน่วยงานบูรณาการงานจัดทําระบบ Big data เพื่อให้เกษตรกรเข้าถึงแหล่งข้อมูลด้านการเกษตรที่มีประสิทธิภาพอย่างครบวงจร
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ แนะผู้มีรายได้น้อยวางแผนการใช้จ่ายอย่างเหมาะสม ย้ำรัฐดูแลครบวงจร
วันจันทร์ที่ 10 ธันวาคม 2561
นายกฯ แนะผู้มีรายได้น้อยวางแผนการใช้จ่ายอย่างเหมาะสม ย้ํารัฐดูแลครบวงจร
นายกฯ แนะผู้มีรายได้น้อยวางแผนการใช้จ่ายอย่างเหมาะสม ย้ํารัฐดูแลครบวงจร
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แนะให้ผู้มีรายได้น้อยวางแผนการใช้จ่ายในช่วงปลายปีอย่างเหมาะสม เช่น ซื้อสินค้าที่จําเป็นสําหรับครอบครัว หรือใช้เป็นค่าเดินทางกลับภูมิลําเนา หลังรัฐบาลสนับสนุนค่าใช้จ่าย 500 บาท เข้า e-Money แล้ว ตั้งแต่ 8-10 ธ.ค.61 โดยสามารถกดเป็นเงินสดไปใช้จ่ายเมื่อใดก็ได้ ไม่จําเป็นต้องกดภายใน 3 วันนี้
"นายกฯ ย้ําว่า การช่วยเหลือผู้มีรายได้น้อยจะต้องทําแบบครบวงจร ทั้งระยะสั้นและระยะยาว โดยการสนับสนุนค่าใช้จ่ายระยะสั้นเพื่อช่วยลดภาระค่าครองชีพนั้น มาจากความต้องการของประชาชนที่ได้สํารวจมา"
โฆษกประจําสํานักนายกรัฐมนตรีกล่าวว่า สําหรับค่าเดินทางไปรักษาสุขภาพผู้สูงอายุ 1,000 บาท/คน จะเริ่มจ่ายตั้งแต่ 21 ธ.ค.61 ค่าเช่าบ้านผู้สูงอายุ 400 บาท/คน/เดือน ตั้งแต่ 12 ธ.ค.61 ส่วนค่าไฟฟ้าและค่าน้ํา ตั้งแต่ 18 ก.พ.62
"ท่านนายกฯ บอกด้วยว่า รัฐบาลทํามาตลอด 4 ปี เพื่อสร้างโอกาสในระยะยาวตั้งแต่ต้นน้ําถึงปลายน้ํา เช่น แก้หนี้นอกระบบ จัดสรรที่ทํากิน เกษตรแปลงใหญ่ ออกกฎหมายให้คนอยู่ร่วมกับป่า กฎหมายใช้ไม้มีค่าค้ําประกันทางธุรกิจ กฎหมายวิสาหกิจชุมชน กองทุนหมู่บ้าน พิโกไฟแนนซ์ แฟรนไชส์สร้างอาชีพ ตลาดประชารัฐ อีคอมเมิร์ซ ฯลฯ จึงอยากให้สังคมดูตรงนี้ด้วย"
...............................................
สํานักโฆษก
รัฐบาลไทย-ข่าวทำเนียบรัฐบาล-การใช้สายชำระต่อจากผู้ติดเชื้อไวรัสโควิด-19 จะเสี่ยงต่อการติดเชื้อหรือไม่ ??
วันเสาร์ที่ 9 พฤษภาคม 2563
การใช้สายชําระต่อจากผู้ติดเชื้อไวรัสโควิด-19 จะเสี่ยงต่อการติดเชื้อหรือไม่ ??
การใช้สายชําระต่อจากผู้ติดเชื้อไวรัสโควิด-19 เสี่ยงติดเชื้อหรือไม่ ??
Q : การใช้สายชําระต่อจากผู้ติดเชื้อไวรัสโควิด-19 จะเสี่ยงต่อการติดเชื้อหรือไม่ ??
A : มีความเป็นไปได้ เพราะสายชําระอาจมีเชื้อไวรัสโควิด-19 ติดอยู่ เมื่อใช้เสร็จให้ล้างมือทันทีและหมั่นทําความสะอาดห้องน้ําเป็นประจํา
รัฐบาลไทย-ข่าวทำเนียบรัฐบาล-มท.2 เปิดโครงการสัมมนาเนื่องในวันคล้ายวันสถาปนากรมที่ดิน 117 ปี
วันจันทร์ที่ 19 กุมภาพันธ์ 2561
มท.2 เปิดโครงการสัมมนาเนื่องในวันคล้ายวันสถาปนากรมที่ดิน 117 ปี
มท.2 เปิดโครงการสัมมนาเนื่องในวันคล้ายวันสถาปนากรมที่ดิน 117 ปี
วันนี้ (17ก.พ.61) ที่โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในการเปิดงานสัมมนาผู้บริหารและเจ้าหน้าที่กรมที่ดินในส่วนกลางและส่วนภูมิภาคเนื่องในวันคล้ายวันสถาปนากรมที่ดิน 117 ปี
รัฐมนตรีช่วยว่าการกระทรวงมหาดไทย กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ส่งความปรารถนาดีมายังกรมที่ดินในโอกาสครบรอบ 117 ปีแห่งการสถาปนากรมที่ดิน และขอแสดงความยินดีแก่สํานักทะเบียนและเจ้าหน้าที่ผู้ได้รับรางวัลอันเป็นเกียรติประวัติของการรับราชการ ตลอดจน "ชาวดิน" ทุกคนที่ได้พัฒนาองค์กรและดําเนินการอย่างสร้างสรรค์เป็นประโยชน์สุขต่อประชาชน
ในโอกาสนี้ รัฐมนตรีช่วยว่าการกระทรวงมหาดไทยได้แสดงความชื่นชมต่อกรมที่ดินที่ได้พัฒนาองค์กรโดยยึดหลักการบริหารภาครัฐแนวใหม่ และใช้ประโยชน์จากเทคโนโลยีสมัยใหม่ในการเชื่อมโยงข้อมูลระหว่างหน่วยงานและพัฒนาระบบการบริหารและบริการ และการแก้ไขปัญหาความเดือดร้อนของประชาชนซึ่งแสดงให้เห็นว่ากรมที่ดินได้เดินไปสู่ประเทศไทย 4.0 มากขึ้น นอกจากนี้ กรมที่ดินยังมีบทบาทเป็นผู้ปิดทองหลังพระในหลายๆ นโยบายที่สําคัญของรัฐบาล เช่น เขตเศรษฐกิจพิเศษ การจัดที่ดินทํากิน และการสนับสนุนภารกิจของหน่วยงานอื่น ทั้งหมดนี้ขอให้มีการรักษามาตรฐานและขยายผลสู่ความเป็นเลิศต่อไป
รัฐมนตรีช่วยว่าการกระทรวงมหาดไทยเน้นย้ําให้บุคลากรกรมที่ดินปฏิบัติงานโดยมองในภาพกว้าง ดังจะเห็นได้จากกฎหมายที่อยู่ในอํานาจหน้าที่ของกรมที่ดินมีความเกี่ยวข้องกับกฎหมายอื่นๆ ในความรับผิดชอบของส่วนราชการอื่นอีกหลายฉบับ ดังนั้น ผู้บริหารต้องตามสถานการณ์การเปลี่ยนแปลงให้เท่าทัน และพัฒนาปรับปรุงกฎหมายให้มีความสอดคล้องกับสภาพการณ์ในปัจจุบัน ขณะเดียวกันผู้ปฏิบัติต้องสะท้อนสภาพปัญหาและเสนอแนะเชิงสร้างสรรค์ขึ้นมาให้ฝ่ายนโยบายได้รับทราบเพื่อดําเนินการพัฒนาและแก้ไขปัญหาต่อไป
รัฐมนตรีช่วยว่าการกระทรวงมหาดไทยได้ฝากให้บุคลากรกรมที่ดินสนับสนุนการดําเนินงานตามโครงการไทยนิยม ยั่งยืน ซึ่งเป็นนโยบายสําคัญของรัฐบาล โดยขอให้สนับสนุนการดําเนินงานของผู้ว่าราชการจังหวัดและนายอําเภอด้วย อีกทั้งได้ฝากหลักคิดการปฏิบัติงานโดยให้ชาวดินยึดถือพระราโชวาทของในหลวงรัชกาลที่ 10 ที่ว่า "งานราชการนั้นคืองานของแผ่นดิน" และให้เป็นที่พึ่งของประชาชนอย่างแท้จริงโดยยึดหลักธรรมาภิบาลในการปฏิบัติงาน
สําหรับการจัดงานวันคล้ายวันสถาปนากรมที่ดินในปีนี้ ประกอบด้วยกิจกรรมต่างๆ ได้แก่ พิธีทําบุญตักบาตร การจัดนิทรรศการความก้าวหน้าในการปฏิบัติงานของกรมที่ดิน การมอบรางวัลสํานักทะเบียนที่ดินดีเด่นและเจ้าหน้าที่ผู้มีคุณธรรมจริยธรรมดีเด่น และการสัมมนารับมอบนโยบายจากผู้บริหารของกระทรวงมหาดไทยและกรมที่ดิน โดยมีผู้เข้าร่วมงานกว่า 1,000 คน.
ครั้งที่ 31/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือ 2 ครอบครัวด้อยโอกาสและประสบปัญหาทางสังคม ที่ จ.ชลบุรี และฉะเชิงเทรา
วันพฤหัสบดีที่ 4 พฤษภาคม 2560
รมว. พม. กําชับ จนท. เร่งช่วยเหลือ 2 ครอบครัวด้อยโอกาสและประสบปัญหาทางสังคม ที่ จ.ชลบุรี และฉะเชิงเทรา
รมว. พม. กําชับ จนท. เร่งช่วยเหลือ 2 ครอบครัวด้อยโอกาสและประสบปัญหาทางสังคม ที่ จ.ชลบุรี และฉะเชิงเทรา
วันนี้ (4 พ.ค. 60) เวลา 08.15 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 623/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณี ชายวัย 37 ปี ป่วยหลายโรครุมเร้า ทั้งโรคธาลัสซีเมีย หัวใจล้มเหลว น้ําท่วมปอด ไม่สามารถนอนได้ ต้องนั่งหลับ และมีอาการบวมตามร่างกาย จนไม่สามารถใช้ชีวิตแบบคนปกติได้ ต้องให้ออกซิเจนตลอดเวลา ด้านภรรยาต้องลาออก จากงาน เพื่อมาอยู่ดูแลอย่างใกล้ชิด มีเพียงผู้เป็นแม่ ที่ต้องทํางานหาเลี้ยงครอบครัวเพียงคนเดียว ที่อําเภอพนัสนิคม จังหวัดชลบุรี และกรณีชายวัย 58 ปี ป่วยเป็นโรคมะเร็งผิวหนังระยะสุดท้าย มีก้อนฝีขนาดใหญ่ผุดขึ้นมาทั่วร่างกาย สร้างความเจ็บปวดทุกข์ทรมานอย่างมาก อาศัยเพียงลําพังกับภรรยา ที่ไม่ได้ประกอบอาชีพ เนื่องจากต้องอยู่ดูแลตนเองอย่างใกล้ชิด ครอบครัวมีฐานะยากจน ไม่มีเงินค่ารักษาพยาบาล ที่อําเภอพนมสารคาม จังหวัดฉะเชิงเทรา นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ชลบุรี และ พมจ.ฉะเชิงเทรา พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมทั้ง 2 ครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้ง มอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยอย่างต่อเนื่อง รวมถึง การปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-อาการแบบใดควรไปพบหมอ
วันจันทร์ที่ 25 พฤษภาคม 2563
อาการแบบใดควรไปพบหมอ
#ไม่สบายไปพบหมอ
หอบและไอ
รัฐบาลไทย-ข่าวทำเนียบรัฐบาล-ม.ล.ปนัดดา ปาฐกถาพิเศษ เรื่อง 'สถาบันพระมหากษัตริย์กับความผูกพันของคนในชาติ' ให้แก่ ครูและนักเรียน กศน. ข้าราชการกระทรวงศึกษาธิการ ในพื้นที่กรุงเทพมหานคร
วันจันทร์ที่ 2 กรกฎาคม 2561
ม.ล.ปนัดดา ปาฐกถาพิเศษ เรื่อง 'สถาบันพระมหากษัตริย์กับความผูกพันของคนในชาติ' ให้แก่ ครูและนักเรียน กศน. ข้าราชการกระทรวงศึกษาธิการ ในพื้นที่กรุงเทพมหานคร
ม.ล.ปนัดดา ปาฐกถาพิเศษ เรื่อง 'สถาบันพระมหากษัตริย์กับความผูกพันของคนในชาติ' ให้แก่ครูและนักเรียน กศน. ข้าราชการกระทรวงศึกษาธิการ ในพื้นที่กรุงเทพมหานคร
เมื่อวันอาทิตย์ที่ ๑ กรกฎาคม ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ปาฐกถาพิเศษ เรื่อง 'สถาบันพระมหากษัตริย์กับความผูกพันของคนในชาติ' ให้แก่ ครูและนักเรียน กศน.
ข้าราชการกระทรวงศึกษาธิการ ในพื้นที่กรุงเทพมหานคร (๒๕ เขต) ที่เข้าร่วมโครงการประชารัฐ
ร่วมใจเสริมสร้างความปรองดองสมานฉันท์ของคนในชาติ ประจําปีงบประมาณ พ.ศ. ๒๕๖๑ รุ่นที่ ๑
ณ หอประชุม อาคารปฏิบัติการมหาวิทยาลัยกรุงเทพธนบุรี เขตทวีวัฒนา กรุงเทพฯ
ม.ล.ปนัดดาฯ กล่าวตอนหนึ่งของการปาฐกถาพิเศษว่า : "พระบรมราโชวาทเป็นความศักดิ์สิทธิ์
ยังความเป็นสิริมงคลแก่ชีวิตบุคคลผู้มุ่งมั่นปฏิบัติให้เกิดผลสัมฤทธิ์ในเชิงบวกหรือความสุขความเจริญ
เกิดขึ้นแก่ชุมชนและสังคม หากเราทุกคนจักช่วยกันคนละไม้คนละมือในการครองตน ครองคน และครองงาน
ให้เป็นไปตามคําสอนของบรรพบุรุษไทย ไม่เล่นละครเข้าหากัน ไม่เสแสร้งแกล้งทํา ไม่สร้างภาพ
ไม่วางอํานาจบาตรใหญ่ ไม่ใช้จ่ายฟุ้งเฟ้อฟุ่มเฟือยอันเกินฐานะหรือความสามารถเฉพาะตัว
แต่กระทําไปเพียงเพื่อคุยโวโอ้อวดซึ่งเป็นอุปนิสัยอันไม่พึงประสงค์ของสังคม
มีความมานะในการเรียนรู้ถึงหลักการดําเนินชีวิตที่พอเพียงและเรียบง่าย (a simple life)
ไม่สร้างความเดือดร้อนแก่ผู้อื่น ไม่ลืมตัวหรือขาดความสม่ําเสมอ พระราชทานสอนถึงความเสมอต้นเสมอปลาย
ในความเป็นคนดีมีปัญญา มีความอ่อนน้อมถ่อมตนเข้าไว้ที่เป็นกําไรชีวิต เป็นสุภาพชน
เป็นแบบอย่างซึ่งกันและกัน แล้วมีหรือที่ผลลัพธ์ของการดําเนินชีวิตและตัวชี้วัดของชุมชนและสังคม
จะออกมาเป็นอย่างอื่น นอกจากความสําเร็จเป็นอันดับแรกในการดํารงชีวิตของตนและครอบครัว
ตามพระราชปณิธานของพระองค์ท่าน อันเป็นการก้าวเดินตามรอยเบื้องพระยุคลบาท
ในทางเจตคตินิยม เมื่อมองในทางกลับกัน การใช้ชีวิตที่เปรียบเสมือนการตามใจตนเอง
(a spoiled person) ชนิดหลงทิศหลงทางหรือความหลงลืมตัว เย่อหยิ่ง (be proud of oneself)
จนกลายเป็นความเสียคน ย่อมนํามาซึ่งความล้มเหลวในการดําเนินชีวิตอย่างไม่สมควรเกิดขึ้น"
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม กล่าวปาฐกถาพิเศษ "การพัฒนาอุตสาหกรรม 4.0 เพื่อขับเคลื่อนการปฏิรูปประเทศสู่ Thailand 4.0"
วันจันทร์ที่ 29 มกราคม 2561
รัฐมนตรีว่าการกระทรวงอุตสาหกรรม กล่าวปาฐกถาพิเศษ "การพัฒนาอุตสาหกรรม 4.0 เพื่อขับเคลื่อนการปฏิรูปประเทศสู่ Thailand 4.0"
รัฐมนตรีว่าการกระทรวงอุตสาหกรรม กล่าวปาฐกถาพิเศษ "การพัฒนาอุตสาหกรรม 4.0 เพื่อขับเคลื่อนการปฏิรูปประเทศสู่ Thailand 4.0" ณ โรงแรมพลาซ่า แอทธีนี กรุงเทพฯ
วันนี้ (29 มกราคม 2561) นายอุตตม สาวนายน รัฐมนตรีว่าการกระทรวงอุตสาหกรรมและประธานคณะกรรมการพัฒนาระเบียงเศรษฐกิจพิเศษภาคตะวันออก กล่าวปาฐกถาพิเศษในหัวเรื่อง "การพัฒนาอุตสาหกรรม 4.0 เพื่อขับเคลื่อนการปฏิรูปประเทศสู่ Thailand 4.0" ในงานสัมมนาทิศทางเศรษฐกิจในหัวข้อ "EEC ไม่มีไม่ได้" โดยมีเนื้อหาในตอนหนึ่งว่า“การขับเคลื่อนเศรษฐกิจประเทศในยุคอุตสาหกรรม 4.0 จะไปสู่เป้าหมายร่วมกันได้ ทุกฝ่ายต้องตื่นตัวและวางแนวทางขับเคลื่อนธุรกิจให้ก้าวทันกับการเปลี่ยนแปลงของ โลกอนาคต ดังนั้น EEC จะเป็นจุดเริ่มต้นการเปลี่ยนแปลงที่สําคัญเพื่อการก้าวไปข้างหน้าของประเทศไทย”
โดยมี นายสมคิด จาตุศรีพิทักษ์ รองนายกรัฐมนตรี เป็นประธานในงาน และมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายคณิศ แสงสุพรรณ เลขาธิการ EEC พร้อมทั้งผู้บริหาร ผู้เชี่ยวชาญจากภาครัฐและเอกชน ร่วมเป็นเกียรติ ณ โรงแรมพลาซ่า แอทธีนี กรุงเทพฯ
รัฐบาลไทย-ข่าวทำเนียบรัฐบาล-"กระทรวงทรัพยากรฯ ร่วมใจ ต้านภัยโควิด -19 " [กระทรวงทรัพยากรธรรมชาติเเละสิ่งเเวดล้อม]
วันพุธที่ 29 เมษายน 2563
"กระทรวงทรัพยากรฯ ร่วมใจ ต้านภัยโควิด -19 " [กระทรวงทรัพยากรธรรมชาติเเละสิ่งเเวดล้อม]
กระทรวงทรัพยากรธรรมชาติและสิ่งแวดล้อม มอบถุงยังชีพเพื่อบรรเทาทุกข์แก่พี่น้องประชาชนชุมชนวัดไผ่ตันและชุมชนใกล้เคียง ที่ได้รับผลกระทบจากสถานการณ์การแพร่ระบาดโควิด – 19
กระทรวงทรัพยากรธรรมชาติและสิ่งแวดล้อม มอบถุงยังชีพเพื่อบรรเทาทุกข์แก่พี่น้องประชาชนชุมชนวัดไผ่ตันและชุมชนใกล้เคียง ที่ได้รับผลกระทบจากสถานการณ์การแพร่ระบาดโควิด – 19
วันนี้ (29 เมษายน 2563) เวลาประมาณ 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯถวายอาหารปรุงสําเร็จ จํานวน 600 กล่อง แด่เจ้าอาวาสวัดไผ่ตันเพื่อนําไปแจกจ่ายให้ประชาชน ณ ศาลาอเนกประสงค์ วัดไผ่ตัน แขวงสามเสนใน เขตพญาไท กรุงเทพมหานคร อีกทั้งมอบสิ่งของบรรเทาทุกข์ผู้ประสบภัยโควิด – 19 อาทิ ข้าวสาร บะหมี่กึ่งสําเร็จรูป อาหารกระป๋อง น้ํามันพืช น้ําปลา น้ําตาล น้ําพริก เจลล้างมือ ยาสีฟัน สบู่ ยารักษาโรคสามัญ เป็นต้น ให้แก่นางมานิตย์ จันทร์เพ็ญ ประธานชุมชนวัดไผ่ตัน จํานวน 250 ชุด เพื่อนําไปแจกจ่ายให้ประชาชนที่อยู่อาศัยในพื้นที่ใกล้เคียง ณ ศูนย์พัฒนาเด็กเล็กก่อนวัยเรียนวัดไผ่ตัน ซอยประดิพัทธ์ 19จากนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะ ลงพื้นที่เดินแจกจ่ายสิ่งของบรรเทาทุกข์ผู้ประสบภัยโควิด – 19 ตามบ้านเรือนชุมชนวัดไผ่ตัน จํานวน 250 ชุด โดยมี นางมานิตย์ จันทร์เพ็ญ ประธานชุมชนวัดไผ่ตัน และนายสินธุ์ชัย บุญปักษ์ ผู้อํานวยการเขตพญาไท ให้การต้อนรับและอํานวยความสะดวกนําคณะผู้บริหารกระทรวงฯ เดินแจกจ่ายสิ่งของบรรเทาทุกข์ เพื่อช่วยลดภาระค่าใช้จ่ายและบรรเทาความเดือนร้อนให้แก่พี่น้องประชาชนชุมในพื้นที่ดังกล่าว
ทั้งนี้ ในการดําเนินการแจกถุงยังชีพให้แก่ประชาชนที่ได้รับผลกระทบจากสถานการณ์การแพร่ระบาดโควิด – 19 กระทรวงทรัพยากรธรรมชาติและสิ่งแวดล้อม จะดําเนินการแจกจ่ายสิ่งของบรรเทาทุกข์ผู้ประสบภัยโควิด – 19 และอาหารให้แก่พี่น้องประชาชนตามชุมชนบริเวณกระทรวงฯ หรือชุมชนที่ช่วยด้านสิ่งแวดล้อมทุกวันพุธ โดยจะเปลี่ยนชุนชนไปตามจุดต่าง ๆ ซึ่งถือหลักที่ว่า “พวกเรากระทรวงทรัพย์ ร่วมทุกข์ร่วมสุขกับชาวบ้าน ไม่ทิ้งกัน เราจะผ่าน โควิด – 19 ไปด้วยกัน”
สําหรับการดําเนินงานก้าวต่อไป กระทรวงทรัพยากรธรรมชาติและสิ่งแวดล้อม ได้ร่วมกับเครือข่ายเพื่อความยั่งยืนแห่งประเทศไทย (TRBN) จัดทําโครงการ “ส่งพลาสติกกลับบ้าน” เพื่อรับมือวิกฤติขยะจากสถานการณ์วิกฤตโควิด – 19
ทั้งนี้ กระทรวงทรัพยากรธรรมชาติและสิ่งแวดล้อม ขอความร่วมมือประชาชนและผู้ประกอบการให้ใช้บรรจุภัณฑ์พลาสติกเท่าที่มีความจําเป็น อีกทั้งให้ ลด ละ เลิก ใช้พลาสติกแบบใช้ครั้งเดียวทิ้ง ตลอดจนขอความร่วมมือจากทุกคนร่วมกันคัดแยกขยะ เพื่อนําขยะกลับมารีไซเคิลและสร้างประโยชน์ใหม่อย่างมีคุณค่าอีกครั้ง ส่วนขยะอาหารและขยะหน้ากากอนามัยที่ใช้แล้วให้แยกขยะก่อนทิ้ง เพื่อลดความเสี่ยงในการติดเชื้อให้กับพนักงานเก็บขยะและลดภาระบ่อฝังกลบต่อไป
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดศูนย์ปฏิรูปอุตสาหกรรม 4.0  ITC ในพื้นที่ศูนย์ส่งเสริมอุตสาหกรรมภาคที่ 11 จ.สงขลา
วันศุกร์ที่ 28 กันยายน 2561
รัฐมนตรีช่วย ก.อุตฯ เปิดศูนย์ปฏิรูปอุตสาหกรรม 4.0  ITC ในพื้นที่ศูนย์ส่งเสริมอุตสาหกรรมภาคที่ 11 จ.สงขลา
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดศูนย์ปฏิรูปอุตสาหกรรม 4.0 (Industry Transformation Center : ITC 4.0) ในพื้นที่ศูนย์ส่งเสริมอุตสาหกรรมภาคที่ 11 จังหวัดสงขลา
เมื่อวันที่ 26 กันยายน 61 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดศูนย์ปฏิรูปอุตสาหกรรม 4.0 (Industry Transformation Center : ITC 4.0) ในพื้นที่ศูนย์ส่งเสริมอุตสาหกรรมภาคที่ 11 จังหวัดสงขลา เพื่อเป็นศูนย์ส่งเสริมพัฒนาผู้ประกอบการ SME และ OTOP ให้ก้าวเข้าสู่การเป็น SMEs 4.0 โดยมี นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมเป็นเกียรติ และมี นายธีระ แก้วพิมล อุตสาหกรรมจังหวัดสงขลา ให้การต้อนรับ ณ ศูนย์ส่งเสริมอุตสาหกรรมภาคที่ 11 จังหวัดสงขลา
โดยการดําเนินงานของศูนย์ ITC แห่งนี้ เป็นศูนย์กลางรวบรวมองค์ความรู้ เครื่องมือ เครื่องจักร สําหรับให้บริการผู้ประกอบการในพื้นที่ 5 จังหวัดชายแดนภาคใต้ ที่อยู่ในความรับผิดชอบของศูนย์ส่งเสริมอุตสาหกรรมภาคที่ 11 ซึ่งสอดคล้องกับยุทธศาสตร์ของนโยบายรัฐบาลในการพัฒนาจังหวัดภาคใต้ชายแดนที่มุ่งเน้นการพัฒนาอุตสาหกรรมเกษตร และอุตสาหกรรมเกษตรแปรรูป เพื่อตอบสนองนโยบายรัฐบาลและเป็นการยกระดับวิสาหกิจขนาดกลางและขนาดย่อม (SMEs) และวิสาหกิจชุมชน (OTOP) ในพื้นที่ดังกล่าวให้มีความเข้มแข็งและพัฒนาปรับปรุงผลิตภัณฑ์ให้สอดคล้องกับความต้องการของตลาดในโลกปัจจุบัน
ศูนย์ ITC มีรูปแบบแนวคิดการดําเนินงาน คือ 1) Innovation Zone นําเสนอผลิตภัณฑ์ที่ผ่านการพัฒนาจากโครงการพัฒนาผลิตภัณฑ์ให้สอดคล้องกับความต้องการของตลาด และโครงการเพิ่มศักยภาพและยกระดับเทคโนโลยีอุตสาหกรรมเป้าหมายอาหารแปรรูป เครือข่าย มาตรฐานฮาลาล จํานวน ผลิตภัณฑ์ นอกจากนี้ ยังได้นําเสนอผลิตภัณฑ์ที่ผ่านการพัฒนาจากศูนย์การออกแบบและตรวจสอบผลิตภัณฑ์อุตสาหกรรม(สาขาอาหาร) ต้นแบบ สถาบันอาหาร 2) Product Development Zone นําเสนอผลิตภัณฑ์ที่ผ่านการพัฒนาจากโครงการส่งเสริมอุตสาหกรรมบรรจุภัณฑ์ และการพิมพ์ และพัฒนารูปแบบบรรจุภัณฑ์ และโครงการเพิ่มผลิตภาพวิสาหกิจขนาดกลางและขนาดย่อมสู่อุตสาหกรรม 4.0 รวมทั้งนําเสนอผลิตภัณฑ์ที่ผ่านการพัฒนาจากหน่วยร่วมบริการต่าง ๆ 3) Big Brother and Networking Zone
สําหรับศูนย์ ITC แห่งนี้ ยังมีหน่วยงานและสถาบันเครือข่ายที่ร่วมให้บริการทั้งภาครัฐ ภาคเอกชน และสถาบันการศึกษา ได้แก่ 1. สํานักงานส่งเสริมวิสาหกิจขนาดกลางและขนาดย่อม (สสว.) 2. สถาบันอาหาร 3. สภาอุตสาหกรรมจังหวัดสงขลา 4. คณะอุตสาหกรรมเกษตร มหาวิทยาลัยสงขลานครินทร์ 5. อุทยานวิทยาศาสตร์ มหาวิทยาลัยสงขลานครินทร์ 6. ศูนย์บ่มเพาะธุรกิจอุตสาหกรรม มหาวิทยาลัยสงขลานครินทร์ 7. ศูนย์บ่มเพาะธุรกิจ มหาวิทยาลัยราชภัฎสงขลา และ 8. ศูนย์บ่มเพาะธุรกิจ มหาวิทยาลัยหาดใหญ่
นอกจากนี้ยังมีบริษัทเอกชนที่เข้าร่วมเป็น BIG BROTHERs กับทาง กระทรวงอุตสาหกรรม ได้แก่ บริษัท สมูทแพค จํากัด บริษัท ฟู้ด แมชชิน เนอรี่ จํากัด และบริษัท อินดิโก้ อินเตอร์ มีเดีย จํากัด
รัฐบาลไทย-ข่าวทำเนียบรัฐบาล-ทส. ประชุมหาแนวทางเพื่อช่วยเหลือผู้พิทักษ์ป่า
วันพฤหัสบดีที่ 8 มีนาคม 2561
ทส. ประชุมหาแนวทางเพื่อช่วยเหลือผู้พิทักษ์ป่า
ทส. ประชุมหาแนวทางเพื่อช่วยเหลือผู้พิทักษ์ป่า
วันนี้ (8 มีนาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหาแนวทางเพื่อช่วยเหลือผู้พิทักษ์ป่าของหน่วยงานภายในสังกัดกระทรวงทรัพยากรธรรมชาติและสิ่งแวดล้อม โดยมีพลเอก อรรถนพ ศิริศักดิ์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูง ทส. เข้าร่วมประชุม ณ ห้องประชุมชั้น 20 อาคารกรมควบคุมมลพิษ
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดการประชุม SportAccord Convention 2018
วันพุธที่ 31 พฤษภาคม 2560
ไทยเป็นเจ้าภาพจัดการประชุม SportAccord Convention 2018
ระหว่างวันที่ 15 – 20 เมษายน 2561 ณ กรุงเทพมหานคร.
เมื่อวันที่ 31 พฤษภาคม 2560 พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีลงนามสัญญาและการแถลงข่าวการเป็นเจ้าภาพจัดการประชุม SportAccord Convention 2018 โดยมี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา, นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา, Mr. Stepan Fox รองประธาน SportAccord Concil, Mr. Nis Hatt กรรมการผู้จัดการ SportAccord Convention และนายสกล วรรณพงษ์ ผู้ว่าการ กกท. ร่วมงาน ณห้องประชุม ชั้น 25 อาคารเฉลิมพระเกียรติ 7 รอบ พระชนมพรรษาการกีฬาแห่งประเทศไทย
ในการนี้ รองนายกรัฐมนตรีฯ กล่าวว่า การเป็นเจ้าภาพการประชุม SportAccord Convention 2018 มีความสอดคล้องตามยุทธศาสตร์ของกระทรวงการท่องเที่ยวและกีฬา ในการใช้กีฬาแห่งโลกนําการท่องเที่ยวไทยสร้างรายได้ให้แก่ประเทศ คือ การให้ประเทศไทยเป็นศูนย์กลางจัดการประชุมทางการกีฬาระดับโลก ส่งเสริมให้ประเทศไทยเป็น Sports Hub ของอาเซียน สนับสนุนกีฬาเพื่อความเป็นเลิศ กีฬาเพื่อมวลชน และกีฬาเพื่อการท่องเที่ยว เปิดโอกาสให้สมาคมกีฬาแห่งประเทศไทยได้แสดงศักยภาพให้เป็นที่ยอมรับในระดับนานาชาติ ทั้งยังสร้างแรงจูงใจให้สหพันธ์กีฬานานาชาติเลือกประเทศไทยเป็นฐานที่ตั้งสํานักงานระดับภูมิภาคของตน ซึ่งจะทําให้ประเทศไทยพัฒนาไปสู่การเป็นศูนย์กลางทางการกีฬาได้ในที่สุด
“วันนี้ นับเป็นโอกาสอันดีที่ผู้บริหารของ SportAccord Convention ได้มาเยือนประเทศไทย ได้เห็นการเตรียมการ และความพร้อมของประเทศไทยในการที่จะเป็นเจ้าภาพการประชุม ทั้งนี้ การที่คนกีฬาจากทั่วโลกเดินทางมายังประเทศไทยเพื่อร่วมการประชุมดังกล่าว ถือเป็นการส่งเสริมภาพลักษณ์ของประเทศไทย ในการเป็นจุดหมายปลายทางด้านกีฬา “Sports Dream Destination” ที่ชัดเจนยิ่งขึ้น พิธีลงนามสัญญาการเป็นเจ้าภาพอย่างเป็นทางการครั้งนี้ จะเป็นการเริ่มต้นการทํางานร่วมกันของประเทศไทย และ SportAccord Convention โดยกระทรวงการท่องเที่ยวและกีฬาได้แต่งตั้งคณะกรรมการอํานวยการจัดการประชุม SportAccord Convention 2018 ประกอบด้วย ผู้ทรงคุณวุฒิในวงการกีฬา ตลอดจนผู้เกี่ยวข้อง เพื่อให้ครอบคลุมการดําเนินงานทุกด้าน การเดินทางเยือนประเทศไทยของผู้บริหาร SportAccord Convention ในครั้งนี้ เป็นภารกิจแรกหลังการลงนามสัญญาการเป็นเจ้าภาพ โดยมีวัตถุประสงค์เพื่อสํารวจความพร้อม เยี่ยมชมสถานที่ และประชุมหารือกับคณะทํางานของประเทศไทย เพื่อให้เกิดความเข้าใจร่วมกันถึงแนวทางการปฏิบัติงานให้บรรลุเป้าหมายตามมาตรฐานของ SportAccord Convention”
ทั้งนี้ ประเทศไทยจะเป็นเจ้าภาพจัดการประชุม SportAccord Convention 2018 ระหว่างวันที่ 15 – 20 เมษายน 2561 ณ กรุงเทพมหานคร.
รัฐบาลไทย-ข่าวทำเนียบรัฐบาล-กสร. เตรียมรับมือปรับขึ้นค่าจ้าง 1 ม.ค 63
วันอังคารที่ 24 ธันวาคม 2562
กสร. เตรียมรับมือปรับขึ้นค่าจ้าง 1 ม.ค 63
กรมสวัสดิการและคุ้มครองแรงงาน สั่งพนักงานตรวจแรงงานเร่งทําความเข้าใจนายจ้างลูกจ้างก่อนปรับขึ้นค่าจ้างขั้นต่ํา 1 ม.ค. นี้ พร้อมตรวจติดตามหลังปรับขึ้นค่าจ้าง ย้ํานายจ้างต้องปฏิบัติให้ถูกต้อง สงสัยโทร 1506 กด 3
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ครม. มีมติรับทราบประกาศคณะกรรมการค่าจ้างปรับอัตราค่าจ้างขั้นต่ําทั่วประเทศ ค่าจ้างขั้นต่ํามีการปรับเพิ่มขึ้นจํานวน 5 - 6 บาท โดยจะแตกต่างกันในแต่ละจังหวัด ซึ่งจะมีผลบังคับใช้ตั้งแต่วันที่ 1 ม.ค.2563 เป็นต้นไปนั้น กสร. ได้สั่งการให้พนักงานตรวจแรงงานทั่วประเทศ เร่งลงพื้นที่เพื่อชี้แจง ทําความเข้าใจกับนายจ้าง ลูกจ้างให้รับทราบสิทธิหน้าที่ตามกฎหมาย และภายหลังจากค่าจ้างขั้นต่ําอัตราใหม่มีผลบังคับใช้แล้วพนักงานตรวจแรงงานจะเข้าไปตรวจติดตามการจ่ายค่าจ้างของสถานประกอบกิจการ หากพบว่าปฏิบัติไม่ถูกต้องพนักงานตรวจแรงงานจะดําเนินการออกคําสั่งให้จ่ายค่าจ้างให้ถูกต้องตามกฎหมายทันที
อธิบดีกสร. กล่าวต่อว่า ค่าจ้างขั้นต่ําเป็นอัตราค่าจ้างพื้นฐานสําหรับลูกจ้างที่เริ่มเข้าทํางาน สําหรับสถานประกอบกิจการที่มีการจ่ายค่าจ้างเท่ากับหรือมากกว่าที่อัตราค่าจ้างขั้นต่ําที่ปรับใหม่ถือว่าปฏิบัติถูกต้องตามกฎหมาย อย่างไรก็ตาม นายจ้างอาจจะพิจารณาปรับค่าจ้างตามอัตราส่วนให้กับลูกจ้างที่ทํางานกับสถานประกอบกิจการมานานเพื่อเป็นขวัญและกําลังใจให้กับลูกจ้าง ทั้งนี้ สามารถสอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานพื้นที่กรุงเทพมหานคร 10 พื้นที่ หรือสายด่วน 1506 กด 3